अनुसूचित जनजातियों के छात्रों को उच्च एवं अग्रिम तकनीकी ज्ञान इसके लिए राजीव गाँधी नेशनल फेलोशिप के अंतर्गत, प्रत्येक वर्ष लगभग 650-750 शोधार्थियों को फेलोशिप दी जाती है। इसके अतिरिक्त विज्ञान, प्रौद्योगिकी एवं इंजीनियरिंग में अध्ययन करने के लिए छात्रवृति दी जाती है। ऐसी ही एक योजना जनजातीय मामलों के मंत्रालय ने 2007-08 में प्रारंभ की जिसमें स्नातक एवं परास्नातक स्तर परजनजाति मेधावी छात्रों के लिए छात्रवृत्ति की व्यवस्था है। इस छात्रवृति योजना के अंतर्गत 127 उच्चस्तरीय सरकारी और निजी क्षेत्र के संस्थान मान्यता प्राप्त हैं जो प्रबंधन, चिकित्सा, इंजीनियरिंग, कानून और वाणिज्यिक पाठ्यक्रम संचालित कर रहे हैं। प्रति वर्ष 635 छात्रवृतियों की सीमा के साथ ही प्रत्येक संस्थान को पांच छात्रवृतियां स्वीकृत की गई हैं। जनजातीय विद्यार्थी की सभी स्रोतों से पारिवारिक आय 2 लाख रुपए प्रतिवर्ष से अधिक नहीं होनी चाहिए।